text: শ্রীলংকার বিপক্ষে মোসাদ্দেকের মাঠে নামার সংশয় – newsnow24.com
  সর্বশেষ আপডেটঃ এপ্রিল ১৬, ২০২১ 4 0
  নিউজনাউ ডেস্ক : নিউজিল্যান্ড থেকে চোট নিয়ে দেশে ফিরেছেন অলরাউন্ডার মোসাদ্দেক হোসেন সৈকত। তার বর্তমান যে অবস্থা, তাতে আগামী মাসে ঘরের মাঠে শ্রীলঙ্কার বিপক্ষে ৩ ম্যাচের ওয়ানডে সিরিজে খেলার বিষয়ে এখনই নিশ্চিত না বিসিবি চিকিৎসক দেবাশিষ চৌধুরী। তবে তিনি আশাবাদি তার সুস্থতায় এমনটাই জানালেন তিনি।
  দেবাশিষ চৌধুরী বলেন,মোসাদ্দেককে আমরা আপাতত ১৫ দিনের বিশ্রাম দিয়েছি। আমরা দেখব তার চোটের অগ্রগতি। ১৫ দিন শেষ হলে আমরা সিদ্ধান্তে আসতে পারবো। আমরা এই লক্ষ্য ধরেই এগোচ্ছি, শ্রীলঙ্কা সিরিজের আগেই যেন সে সুস্থ হতে পারে।
  একই চোটের কারণে শ্রীলঙ্কার বিপক্ষে দুই ম্যাচের টেস্ট সিরিজে বিবেচিত হননি এই ক্রিকেটার।
  প্রসঙ্গত, কিছুদিন আগে নিউজিল্যান্ড সফর শেষ করে দেশে ফিরেছেন মোসাদ্দেক। কিউই সফরে থাকার সময়েই হাঁটুর চোটে পড়েন এই অলরাউন্ডার। বাঁ হাঁটুতে পাওয়া চোটের কারণে সিরিজ শুরুর আগে একমাত্র প্রস্তুতি ম্যাচে খেলতে পারেননি তিনি।
  ৩ ম্যাচের ওয়ানডে সিরিজেও মাঠে নামতে পারেনি। এরপর টি-টোয়েন্টি সিরিজের আগে সুস্থ হলে শেষ ম্যাচে সুযোগ পান। সেটিই কাল হয় তার। পুরনো চোট আবার নতুন করে দেখা দেয়।